Uutisissa: Vangittu Kristuksen vuoksi.
Kaksi miestä vangittiin uskon takia. Miten Jumala vapautti heidät -
ja levitti evankeliumia heidän koettelemuksensa kautta.
Miten kärsiviä voi auttaa?
Ja: Aleksei Navalny myrkytettiin, -
koska hän vastusti Vladimir Putinin hallintoa.
Hänet tuomittiin vuosiksi pahamaineiseen vankilaan.
Tämä entinen ateisti sanoo, että vaikeudet johtivat hänet Jumalan luo.
Hän todisti uskostaan oikeussalissa Venäjällä.
Ja: Kobanen tyttäret.
Naissotilaat taistelivat etulinjoilla sodassa Isisiä vastaan.
KRISTILLISEN MAAILMAN UUTISET
Hei ja tervetuloa uutisten pariin! Olen George Thomas.
Pidätetty, kuulusteltu, vangittu.
Tänään kuulet kahden siitä selvinneen miehen todistukset.
Pimeimmissä hetkissä he harkitsivat jo pahinta.
Mutta Jumalan läsnäolo ja uskovien rukoukset kantoivat heitä.
Nyt heidän todistuksensa innostaa maailman kristittyjä -
muistamaan tuhansia uskonsa vuoksi kärsiviä.
Toimittajamme Dale Hurd kertoo pastori Andrew Brunsonin tarinan.
Turkkilaisvankilasta Valkoiseen taloon.
Rukoilemme.
Ja johtamaan rukousta kongressissa.
Anna Yhdysvaltain senaattoreille viisauden henki.
Andrew Brunsonin kotimatka kesti kaksi vuotta.
He halusivat minulle kolme elinkautista eristyssellissä.
Se on kuin kuolemantuomio. Viruisin loppuikäni vankilassa Turkissa.
Vangitseminen löi särön Nato-liittolaisten välille.
Pohjoiscarolinalaiselle pastorille se synnytti uskonkriisin.
Hän oli asunut Turkissa yli 20 vuotta, -
jakanut evankeliumia ja auttanut pakolaisia vaimonsa Norinen kanssa.
Hän joutui kokemaan epäonnistuneen vallankaappausyrityksen seuraukset.
Häntä syytettiin CIA:n vakoojaksi -
ja vallankumouksen juonijaksi kurdien kanssa.
Presidentti Erdogan piti minut vankilassa.
Hän yritti vahingoittaa minua, -
mutta Jumala käänsi sen hyväksi.
Sitä ennen Andrew vajosi yllättävän alhaalle.
Vankilaan mennessäni ajattelin, -
että koen vaikeuksienkin keskellä voimaa, iloa ja Jumalan läsnäoloa.
Mutta en kokenut. Se oli kova yllätys. Minä murruin.
Eristyksissä Andrew pelkäsi mätänevänsä vankilassa.
Hän pohti itsemurhaa.
Kristittyjen rukoukset kuitenkin rohkaisivat häntä.
Hän sanoo, että Jumala vahvisti hänen uskoaan ja nosti häntä.
Hän ymmärsi lopuksi, että koettelemus oli tehtävä.
Jumala käytti vankeuttani.
Hän nosti globaalin, ennennäkemättömän rukousliikkeen, -
jonka kautta Turkkiin on virrannut rukousta. Se vielä muuttaa maan.
Lisäksi Turkkia painostettiin poliittisesti.
Se tuotti tulosta lokakuussa 2018.
Seisoin oikeussalissa. Minut tuomittiin terroristiksi.
Luulin joutuvani takaisin vankilaan.
Sitten he sanoivat, että koska olen jo istunut, voin poistua maasta.
Jo 24 tunnin kuluttua olin Valkoisessa talossa.
Hän vieraili siellä jälleen vuonna 2020 muiden vapautettujen kanssa.
Hän oli Franklin Grahamin marssilla Washingtonissa vuonna 2020.
Hänen todistuksensa innoittaa uskovia, -
niin kuin uskovien rukoukset auttoivat häntä vainoissa.
Dale Hurd, CBN News.
Dan Baumannin tarina ei ole yhtä tunnettu kuin Brunsonin.
Hän vietti vuonna 1997 yhdeksän viikkoa vankilassa Iranissa.
Ison osan ajasta hän ei tiennyt, tiesikö vangitsemisesta kukaan.
Kuten hän heikoimmalla hetkellä huomasi, Jumala piti häntä silmällä.
Rakastatteko Jeesusta?
Aamen. Niin minäkin.
Omistautuminen uskolle vei nuoren miehen Kaliforniasta Afganistaniin.
Siellä Dan Baumann työskenteli vapaaehtoisena silmäsairaalassa.
Sitten hän päätti käydä Iranissa.
Siitä vuoden 1997 kahden viikon matkasta -
tuli yhdeksän viikon painajainen Iranin hallinnon vankilassa.
Olen kulkenut vaarallisissa paikoissa. Jumala on aina auttanut.
Yhtäkkiä aloin pohtia, mitä jos niin ei käykään nyt.
Häntä syytettiin perusteetta vakoilusta ja lähetystyöstä.
Kummastakin rangaistus on kuolemantuomio.
En voinut tehdä mitään. Joko Jumala tekisi ihmeen tai jäisin sinne.
Hän on kirjoittanut kokemuksestaan kirjan.
Hänen ainoat ihmiskontaktinsa olivat kuulustelut ja vartijoiden väkivalta.
Murtuneena ja peloissaan Dan ajatteli, että itsemurha on ainoa ulospääsy.
Yritin neljästi tappaa itseni. En uskaltanut solmia toista päätä.
Viimeisellä kerralla Dan näki näyn, joka mursi epätoivon.
Muistan maanneeni maassa.
Yhtäkkiä huone täyttyi kirkkaalla valolla.
Käännyin ympäri ja näin Jeesuksen.
Hän kohtasi minut elämäni synkimmällä hetkellä.
Kokemus antoi toivoa, kestävyyttä -
ja voimaa antaa anteeksi ja olla ystävä vartijalle, joka hakkasi häntä.
Hän sai myös rohkeuden julistaa uskoa syyttäjien ja tuomarin edessä.
Julistin evankeliumia noin 20 minuutin ajan.
Kerroin kaikille oikeussalissa, kuka Jeesus on -
ja miten Hän rakastaa heitä.
Yhtäkkiä käsitin, että olen vapaa. Olen vapaa.
Mitä sitten vaikka he tappavat minut? Elämäni on ostettu Jeesuksen verellä.
Kotini on taivaassa. Kukaan ei voi ottaa sitä pois.
Kuoleman keskellä Jumala auttoi julistamaan totuutta.
Se oli vapauttavaa.
Tajusin, että on olemassa muutakin kuin tämä elämä.
Menen kotiin eikä kukaan voi estää.
Yhdeksän viikon kuluttua Dan vapautettiin.
Nyt Danin horjumaton usko ja sitoutuminen Jumalaan -
puhuttelevat nuoria.
Hän kouluttaa, varustaa ja rohkaisee heitä palvelemaan.
Marttyyrien ääni kertoo vainottujen ahdingosta virtuaalitapahtumassaan.
Sen nimi on "Imprisoned for Christ".
Meillä on yhteys Marttyyrien äänen radiojuontaja Todd Nettletoniin.
Mikä on tapahtuman tarkoitus?
Tarkoituksia on useita. Yksi on juhlia Jumalan uskollisuutta.
Kuulimme äsken Andrew'sta ja Danista.
Tarinansa kertoo myös Peter Jasek, joka oli vankina Sudanissa.
Juhlimme Jumalan uskollisuutta, joka ulottuu jopa vankiselliin.
Toiseksi uskon, että kristityt Amerikassa ja vapaissa maissa -
alkavat miettiä, mitä he ovat valmiit uhraamaan.
Mitä he ovat valmiit kärsimään edistääkseen Kristuksen valtakuntaa -
elämässään, asuinalueillaan, työpaikoillaan ja kouluissa?
Lisäksi ihmiset osaavat paremmin rukoilla -
vangittujen kristittyjen puolesta.
He ymmärtävät paremmin haasteita ja vaikeuksia.
Niin heidän rukouksensa ovat entistä innokkaampia ja tehokkaampia.
Keskustelit Andrew'n ja Danin kanssa siitä, miten Jumala toimi -
maailman kristittyjen rukouksissa. Kuunnellaan, mitä he sanoivat.
Ymmärsin, että Jumalalla oli vangitsemiselleni tarkoitus.
Hän käytti minua rukousmagneettina, -
joka kääntää miljoonien katseet kohti Turkkia ja sitä aluetta.
Tehtäväni oli valmistella sadonkorjuuta.
Tajusin, että vankeusaikani oli osa tehtävää.
Miljoonat alkoivat rukoilla alueen puolesta.
Oli mahtava huomata vapautumiseni jälkeen, -
miten paljon ihmiset silloin rukoilivat Iranin puolesta.
Vapautumiseni jälkeen Iranissa tapahtui suuria poliittisia muutoksia.
Rukousten määrä ja vaikutus olivat mahtavia.
Miten se muuttaa näkökulmamme kärsimykseen ja rukouksen tehoon?
Heidän kertomansa muistuttaa, että Jumalan tarkoitus ylittää sen, -
mitä me pystymme näkemään ja tietämään.
Joosefkin sanoi: "Te tarkoititte pahaa, mutta Jumala käänsi sen hyväksi."
Sitä tapahtuu yhä.
Niin tapahtui Andrew Brunsonille, Dan Baumannille ja Petr Jasekille.
Omassa elämässämmekin koettelemusten keskellä -
kannattaa välillä katsella asioita ikuisuuden näkökulmasta.
Jumalalla on tarkoitus. Hän vie läpi suunnitelmansa.
Vaikka näyttäisi huonolta tai kärsimme, Jumalalla on suunnitelma.
Paljonko maailmassa on uskonsa takia kärsiviä kristittyjä?
Millaista vainoa he kohtaavat?
Vaino on lievimmillään syrjintää.
Kristittyjen lapsilta evätään koulunkäynti.
Kristittyä ei huolita töihin. Hänet häädetään asunnosta.
Pahimmillaan se on sitä, että kristityt menettävät henkensä.
Vainoja on yli 70 maassa.
Raamattu sanoo, että kun yksi jäsen kärsii, koko ruumis kärsii.
Virtuaalitapahtumamme "Imprisoned for Christ" -
auttaa lisäämään yhteyttä Kristus- ruumiissa jakeen mukaisesti.
Miten katsojat voivat auttaa vainottuja?
Kansainvälisen Marttyyrien äänen osoite on persecution.com.
"Imprisoned for Christ" -tapahtuma on sivun yläosassa.
Kuunnelkaa todistukset Jumalan uskollisuudesta.
Olette esittäneet todisteita siitä, -
että kun kristityt ympäri maailman rukoilevat, -
Jumala liikuttaa taivaat ja maat kärsivien puolesta.
Niin liikuttaa. Hän muuttaa maita.
Nythän Sudanissa on meneillään muutoksia.
Kuinkahan paljon siihen vaikuttivat rukoukset -
vangittujen Mariam Ibraheemin ja Peter Jasekin puolesta?
Jumala kuulee rukoukset ja muuttaa kansojen suunnan.
Rukoillaan vainottujen puolesta vihamielisissä maissa.
Te Marttyyrien äänessä teette juuri sitä -
lisäämällä tietoutta uskonsa takia kärsivistä.
Todd Marttyyrien äänen radiosta, kiitos, että tulit mukaan ohjelmaan.
Kotisivuillamme on linkki "Imprisoned for Christ" -virtuaalitapahtumaan.
Sivulla cbnnews.com on myös lisää seurakunnan uutisia maailmalta.
Tulossa: Venäläinen oppositiojohtaja vastustaa Vladimir Putinia.
Ensin hänet yritettiin tappaa. Nyt hän on vankilassa.
Miten kokemus johti Aleksei Navalnyn ateismista Jumalan uskoon?
Hei! Tässä Pat Robertson.
Kun katselen taaksepäin yli 90:ää vuottani, näen elämän -
täynnä innostusta, rakastavaa Jumalaa ja Hänen voimaansa.
Olen kirjoittanut kirjan "I Have Walked with the Living God".
Se kertoo kokemistani ihmeellisistä asioista.
Toivon sen auttavan ymmärtämään Jumalaa syvemmin -
ja innoittamaan Hänen palvelemisessaan.
Patin uusi kirja opettaa -
vastaanottamaan suosiota, viisautta ja erottelukykyä -
ylittämään esteet -
ja elämään riemastuttavaa ja lupauksentäyteistä elämää.
Kirja auttaa astumaan tulevaisuuteesi-
valmiina luottamaan Jumalaan ja saamaan siunauksia.
Jumalan kirkkaudeksi ja tarkoituksissa eletty elämä on verratonta.
Tilaa tuote puhelimitse tai verkkosivuilta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Bidenin hallinto asetti tällä viikolla pakotteet -
seitsemälle venäläisviranomaiselle ja 14 yritykselle -
Aleksei Navalnyn tapaukseen liittyen.
Navalnyn mukaan hallinto myrkytti hänet viime vuonna.
Hänet vangittiin tammikuussa syytettynä ehdonalaisrikkomuksesta.
Hän sai 3,5 vuotta vankeutta.
Bidenin hallinnon mukaan tulossa on muitakin toimenpiteitä -
vastauksena "presidentti Putinin epävakauttaviin tekoihin".
Sergei Rakhuba johtaa Missio Euraasia -järjestöä, -
joka palvelee Venäjän ja alueen seurakuntia.
Tervetuloa ohjelmaan! Navalny kertoi oikeudessa, ettei hän ole enää ateisti.
Hän lainasi jaetta Matt. 5:6: -
jonka mukaan ne, joilla on vanhurskauden nälkä ja jano, ravitaan.
Miten kommentoit?
Aleksei Navalny on Venäjän tunnetuimpia oppositiojohtajia.
Hän vastustaa Vladimir Putinin hallintoa -
ja niin kutsuttua Kremlin tiimiä.
Hänet myrkytettiin, ja hän sai hoitoa Saksassa, -
minkä jälkeen hän päätti palata Venäjälle -
jatkaakseen taistelua vanhurskauden, totuuden ja Venäjän kansan puolesta.
Hänet pidätettiin heti lentokentällä portilla.
Hänet vietiin vankilaan.
Häntä vastaan nostettiin vanha juttu, jota me pidämme tekaistuna.
Mutta oikeudessa hän mielestäni esitti hyvin voimallisen saarnan -
siitä häkistä, jossa häntä pidettiin oikeudenkäynnin aikana.
Hän siteerasi jaetta Matt. 5:6 ja sanoi, -
että ne, joilla on vanhurskauden nälkä ja jano, ravitaan.
Hän sanoi, ettei hän ole enää ateisti.
Hän sanoi, että maailman tulisi omaksua Raamattu -
ja rakentaa päivittäisen elämän säännöt sen varaan.
Se oli hyvin voimallinen evankeliumin esitys.
Kun sortavia hallintoja painostetaan, -
ne ottavat kohteeksi tahoja, joiden ne uskovat saaneen vaikutteita lännestä,-
esimerkiksi evankelikaalikirkkoja. Onko siitä viitteitä?
On. Kremlin hallinto etsii syytä sille, -
miksi nuoret vastustavat sen autoritaarista johtamistyyliä.
Jos heitä haastetaan, he etsivät syytä.
He uskovat, että syyllinen kaikessa on länsimaiden vaikutus, -
erityisesti amerikkalainen vaikutus.
Siihen luokkaan kuuluvat myös evankelikaalit, -
sillä Venäjän ortodoksikirkon mukaan -
evankelikaaliliike on ulkomaalainen taho uskonnollisella kentällä -
Venäjällä, joka on perinteisesti ortodoksinen.
Miten voimme rukoilla Venäjän kristittyjen puolesta?
Kiitos. Tämä on suuri mahdollisuus, ja tarve on valtava.
Rukoilkaa evankelikaalikirkon ja -liikkeen johtajien puolesta.
Heistä monet ovat kovien paineiden alla, -
etenkin kun uskontoasioita säätelevän Jarovajan lain noudattamista -
valvotaan nyt tarkemmin.
Rukoilkaa niiden puolesta, jotka johtavat seurakuntia, -
jotta he pystyvät luovimaan paineiden alla, -
niin että seurakunta olisi edelleen evankeliumin ja totuuden valona -
ja saarnaisi vanhurskautta niiden haasteiden keskellä, -
joita seurakunta kohtaa Venäjällä.
Hieno juttu, Sergei. Kiitos, että tulit mukaan ohjelmaan.
Se on aina etuoikeus. Kiitos.
Tulossa: Isisin pelkäämä taistelujoukko.
Naistaistelijoiden ryhmä taisteli terroristeja vastaan.
Rehellisiä raportteja, haastatteluja ja analyysejä.
Veteraanitoimittajat David Brody...
...seuraava askel laajenevassa kiistassa.
Jenna Browder. - Mueller puhui tarkoin.
Ben Kennedy. - Pyytää uskovia...
Pääuutiset politiikan saralta.
Kerromme saavutuksistamme maassamme.
Katso Faith Nation arki-iltaisin CBN-uutiskanavalta.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Hän aloitti globaalin työn, haastatteli maiden johtajia -
ja pyrki presidentiksi.
Hän on vaeltanut elävän Jumalan kanssa.
Pat Robertson esittelee uutuuskirjassaan -
elämäänsä ohjanneita periaatteita.
Opi, miten ne voivat muovata tulevaisuuttasi.
Kun ryhdyt kumppaniksemme, lähetämme sinulle ylistetyn kirjan -
"I have Walked with the Living God". Soita heti.
Hei taas! Naiset auttoivat pelastamaan kaupungin Isisiltä.
Kurdinaisten taistelujoukko Kobanen kaupungissa -
aiheutti vuonna 2014 Isisille ensimmäisen merkittävän tappion -
ja auttoi ajamaan terroristit pois Pohjois-Syyriasta.
Nyt heistä on kirjoitettu kirja. Wendy Griffith raportoi.
Vuonna 2014 Isis oli levittäytynyt lähes koko Syyriaan.
Se valloitti kaupunkeja ja levitti terroria sisällissodan riehuessa.
Isisin lähestyessä Kobanen kaupunkia -
AK-47-kivääreillä ja rohkeudella varustettu kurdinaisten taisteluryhmä -
oli päättänyt, ettei se anna Isisin viedä kaupunkia, koteja ja perheitä.
Vaikka heillä oli letit ja kynsilakkaa, -
taistelussa he olivat yhtä hurjia kuin miehet.
He paitsi osallistuivat taisteluihin -
myös johtivat miehiä ja naisia taisteluissa.
Gayle Tzemach Lemmon esittelee näitä Kobanen tyttäriä kirjassaan.
Heistä yksi on Azeema, -
tarkka-ampuja, joka oli päättänyt pysäyttää Isisin hinnalla millä hyvänsä.
Monet uskoivat, että Kobane menetetään.
Mutta Azeema kertoi kaikille, muille taistelijoille ja sisarelle, -
joka joskus soitti eturintamalle. Azeema sanoi: -
"Emme menetä Kobanea. Taistelemme loppuun, ja voitamme."
Pelkäsikö Isis naistaistelijoita? - Pelkäsi.
Azeema kertoi kuulleensa Isis-miesten keskusteluja LA-puhelimessa.
Aluksi he sanoivat: "Tappakaa naiset ensin."
Pian he sanoivat: "Älkää menkö liian lähelle naispuolisia tarkka-ampujia.
He ovat todella taitavia." Naisista se oli kohteliaisuus.
Lisäksi Isis-miehet uskoivat, ettei naisen tappama pääse paratiisiin.
He sanoivat naisille LA-puhelimessa kammottavia asioita.
Naiset muuttivat sen voimakseen.
Tutkiessaan naisten puolustusjoukkoja -
Lemmon meni etulinjoille. Hän tapasi myös kristittyjä naistaistelijoita.
Eräs nuori nainen kristitystä perheestä kertoi, -
ettei äiti ensin hyväksynyt asiaa.
Sitten Isis sieppasi kristittyjä Khaburin laaksossa.
Seurakunnassa ihmiset sanoivat olevansa ylpeitä perheen tyttärestä.
Toivon, että kirja tekee oikeutta näiden naisten rohkeudelle, -
urheudelle ja voimalle.
Kobanen taistelua pidetään käänne- kohtana taistelussa Isisiä vastaan.
Miten iso osa naisilla oli Kobanen vapauttamisessa Isisin otteesta?
Naiset olivat olennaisessa osassa, kun Isis pysäytettiin.
Kobanessa Isis koki ensimmäisen tappion. Naiset olivat siinä keskeisiä.
Naisten taistelutaidot tekivät vaikutuksen USA:n erikoisjoukkoihin.
Erään miehen kerrotaan sanoneen: -
"Kun näin, miten monet nuoret naiset ponnareineen ja AK-47-kivääreineen -
lähtivät taisteluun, ajattelin, että he ovat todellisia sotureita."
Toki päätavoite oli Isisin kukistaminen, -
mutta monet naiset halusivat lisätä tasa-arvoa. Onnistuivatko he siinä?
Ilman muuta. Uusi tyttöjen sukupolvi -
näkee naisten puolustavan heitä siinä osassa Syyriaa ja Lähi-itää.
Kirjassa kerrotaan siitä, kuinka Isis häädettiin Manbijin kaupungista.
Muuan nainen kosketti naistaistelijoiden kasvoja ja sanoi: -
"Olette sittenkin todellisia. Olemme kuulleet teistä, -
mutta emme olleet varmoja." Hän näki, mitä naiset voivat olla.
Wendy Griffith, CBN News.
Innoittavaa. Jos haluat tietää lisää Kobanen tyttäristä, -
käy uutisten kotisivuilla cbnnews.com.
Lisää uutisia hetken kuluttua.
CBN NEWSIN TUOTANTOA: RUKOUSLINKKI
Taivaan Isä, kiitos Henkesi työstä, -
jossa Raamattua viedään julkisiin kouluihin.
KUUMIA PUHEENAIHEITA. REHELLISTÄ PUHETTA.
SUORA RUKOUSLÄHETYS
Katso Rukouslinkki tiistaiaamuisin CBN:n uutiskanavalta.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Merijalkaväen luutnantista Korean sodassa globaaliin työhön.
Pat Robertson kertoo johdatuksesta joka askelella.
Pat Robertson kertoo uutuuskirjassa "I Have Walked with the Living God" -
uskonvaelluksestaan ja Jumalalle antautumisen vaikutuksista.
Ylistetty kirja opettaa, miten voi saada päivittäin -
suosiota, viisautta ja siunauksen, selviytyä takaiskuista, -
nojautua Jumalaan ja kuulla Jumalan äänen.
Pat kertoo ensi kertaa -
kokemuksistaan liike-elämässä ja poliittisissa parrasvaloissa.
Opit, miten elämä Jumalan kanssa voi olla riemullista ja täynnä lupauksia.
Saat kirjan, kun ryhdyt CBN:n kumppaniksi.
Soita ruudun numeroon tai käy kotisivuillamme.
Lopuksi: Boko Haram -järjestö on vapauttanut pastori Bulus Yakurun-
liki kolmen kuukauden jälkeen.
Bulusin suku ja seurakuntalaiset keräsivät lunnasrahat.
Pastori Bulus kiitti vapautumisesta Jumalaa.
Sen puolesta rukoiltiin ympäri maailmaa. Todellinen ihme.
Tässä kaikki tältä viikolta. Ensi viikkoon!
Koko kanavan puolesta näkemiin ja Jumalan siunausta!
Suomennos: Marianne Tenetz